[**XXXIII. TINI-IFJÚSÁGI  
ÉNEKES VETÉLKEDŐ PÁLYÁZATA**](http://www.szirmai.org/xxv-tini/)

**A Szirmai Károly MME 2024-ben is megszervezi a XXXIII. TINI-IFJÚSÁGI énekes vetélkedő döntőjét.** Az 1996-2012-ig született lányok és fiúk jelentkezését várjuk. Az énekesek több korcsoportban versenyeznek.

A jelentkezők a könnyűzene különböző területéről adhatnak elő zeneszámot magyar nyelven. Számításba jöhetnek pop, rock, musical stb. zeneszámok, a hazai és a nagyvilág könnyűzenei választékának magyar nyelvű fordításai, de akár saját szerzeményüket is színpadra vihetik.

Az audíciót október elején fogjuk megtartani. Ekkor az énekeseknek két dalt kell elénekelni zenei alapra. Ajánljuk, hogy az egyik zeneszám gyorsabb tempójú legyen. A honlapunkon megtalálható az a [**dallista**](https://www.szirmai.org/dalkinalat-2024/), amely segíthet a zeneszámok kiválasztásában. A fiatalokat szakmai zsűri fogja meghallgatni. Ők határoznak arról, hogy kik jutnak a döntőbe, de segítenek a versenyzőknek az előadásra kerülő zeneszám kiválasztásában is. A döntőre való felkészülés során lehetőség adódik a fesztivál zenekarával való próbákra, ahol szakmai segítségre is számíthatnak az énekesek. A versenyzők részére zenei alap is készül.

A fesztivál döntőjében a fiatalok a nagyközönség előtt mutatják meg tehetségüket. A műsor a világhálón is követhető lesz. A legjobb énekesek értékes nyereményekre számíthatnak. A fődíjat, a 100.000,00 dináros összeget, az ifjúsági kategória győztesének ítéli oda a zsűri. A pénzjutalmat a Hugyik Mezőgazdasági Gépgyártó üzem biztosítja.

A jelentkezési adatokat a [**www.szirmai.org**](http://www.szirmai.org) weboldalunkon az [**Űrlapok**](https://www.szirmai.org/urlapok/tini/) menüpont alatt lehet elküldeni. Elérhetőek vagyunk még a [**tinifeszt@gmail.com**](mailto:tinifeszt@gmail.com) e-mail címen és a [**facebook-on**](https://www.facebook.com/tinifeszt123). A versennyel kapcsolatban a **069/16-46-107** és a **063/195-12-60** telefonszámokon is lehet érdeklődni.

Tisztelettel  
Szirmai Károly MME